Tambovas
Tambovas (rus. Тамбов) – miestas vakarų Rusijoje, Okos-Dono lygumos viduryje, prie Cnos upės ties Studeneco žiotimis, 480 km į pietryčius nuo Maskvos. Srities centras. Susisiekimo mazgas, oro uostas. Išvystyta chemijos, elektrotechnikos, lengvoji, maisto, statybų pramonė. Veikia keli mokslo institutai, valstybinis universitetas, keli institutai, dramos ir lėlių teatrai, filharmonija, kraštotyros ir istorijos muziejai, paveikslų galerija. Daug architektūros paminklų.